b"\n_START_ARTICLE_\nDTU RoboCup\n_START_SECTION_\nHistorie\n_START_PARAGRAPH_\nDen f\xc3\xb8rste officielle DTU RoboCup holdtes i 1997 og har sidenhen v\xc3\xa6ret afholdt \xc3\xa5rligt. Robotkonkurrencen startede oprindeligt som et initiativ blandt studerende og er efterf\xc3\xb8lgende blevet officiel.\n_START_SECTION_\nKonkurrencen\n_START_PARAGRAPH_\nRoboCup afholdes i DTU's Oticon-sal bag bygning 101\n_START_SECTION_\nKonkurrencens opbygning\n_START_PARAGRAPH_\nDTU RoboCup best\xc3\xa5r af en indledende kvalifikationsrunde som deltagere skal tilmelde sig inden en frist. To dage inden kvalifikationsrunden kan de deltagende hold m\xc3\xb8de op, og forhindringsbanen for \xc3\xa5rets konkurrence opstilles s\xc3\xa5dan at robotterne kan k\xc3\xb8re eksperimentelt p\xc3\xa5 den indtil kvalifikationsrunden og efterf\xc3\xb8lgende indtil finalerunden. Deltagerne har mulighed for at l\xc3\xa6se vilk\xc3\xa5rene for \xc3\xa5rets konkurrence p\xc3\xa5 DTU RoboCups hjemmeside inden tilmelding hvor en masse tekniske detaljer om banen st\xc3\xa5r beskrevet._NEWLINE_Kort inden kvalifikationsrunden t\xc3\xa6ndes det skarpe projekt\xc3\xb8rlys som oplyser banen til samtlige kvalificerende og afg\xc3\xb8rende l\xc3\xb8b. Disse lys har for vane at forvirre de d\xc3\xa5rligere sansende robotter mens de gode robotter undg\xc3\xa5r at lade sig forvirre ved det skarpe lys ved enten at bruge kameraer eller frekvenserede lyssensorer. Andre robotter har sk\xc3\xa6rme som tild\xc3\xa6kker deres lyssensorer. Ved kvalifikationsrunden udv\xc3\xa6lges de 15 bedste robotter som f\xc3\xa5r lov at g\xc3\xa5 videre til finalerunden den efterf\xc3\xb8lgende dag._NEWLINE_Det er muligt at opholde sig i Oticon-salen under hele forl\xc3\xb8bet, og mange deltagere benytter sig af denne mulighed og arbejder flere n\xc3\xa6tter i tr\xc3\xa6k p\xc3\xa5 at perfektere deres robots pr\xc3\xa6station._NEWLINE_I finalerunden har der i de seneste \xc3\xa5r v\xc3\xa6ret medied\xc3\xa6kning og kommentator p\xc3\xa5. I 2007 d\xc3\xa6kkede TV 2 NEWS forl\xc3\xb8bet og f\xc3\xb8rhen har aviser og blade skrevet om begivenheden.\n_START_SECTION_\nPr\xc3\xa6mier\n_START_PARAGRAPH_\nForuden de s\xc3\xa6rlige priser tildeles hvert hold hvis robot har deltaget i finalen 100 kr. per gennemk\xc3\xb8rt port fra en pulje p\xc3\xa5 15.000 kr, dog ikke hvis den ellers vandt en 1., 2. eller 3. plads. Reglerne her \xc3\xa6ndrede sig fra i 2007 idet der kun tildeltes 100 kr. per hold per port hvor der i 2006 blev tildelt 100 kr. per person per port."